Poziv na dostavu ponuda

POSTUPAK NABAVE ZA OSOBE KOJI NISU OBVEZNICI ZAKONA O JAVNOJ NABAVI (NOJN)

**POZIV NA DOSTAVU PONUDA**

**(u jednoj fazi)**

Broj nabave: KK.03.2.1.19.0723-1

Naziv nabave: Nabava IKT opreme

***Projekt je sufinanciran sredstvima Europskog fonda za regionalni razvoj temeljem javnog poziva „Poboljšanje konkurentnosti i učinkovitosti MSP-a kroz informacijske i komunikacijske tehnologije (IKT)-2“, broj Ugovora KK.03.2.1.19.0723***

**Dokumentaciju Poziva odobrila:**

**Angelina Gudelj, vlasnica obrta**

**Imotski, veljača 2020 god.**

[1 OPĆI PODACI 3](#_Toc27489284)

[2 PODACI O PREDMETU NABAVE: 5](#_Toc27489286)

[2.1 Podaci o predmetu nabave, opisu i opsegu roba i usluga 5](#_Toc27489287)

[2.2 Tehničke specifikacije 5](#_Toc27489288)

[2.3 Oznaka grupa predmeta nabave: 5](#_Toc27489289)

[2.4 Troškovnik i količina predmeta nabave 5](#_Toc27489290)

[2.5 Mjesto isporuke: 5](#_Toc27489291)

[2.6 Rok isporuke: 5](#_Toc27489292)

[3 OBAVEZNI RAZLOZI ISKLJUČENJA PONUDITELJA 6](#_Toc27489293)

[4 UVJETI I DOKAZI KVALIFIKACIJE PONUDITELJA: 7](#_Toc27489294)

[4.1 Pravna i poslovna sposobnost 7](#_Toc27489295)

[4.2 Tehnička i stručna sposobnost 7](#_Toc27489296)

[4.3 Financijska sposobnost 8](#_Toc27489297)

[4.4 Zajedničke odredbe o dokumentaciji Poziva: 8](#_Toc27489298)

[5 PONUDA 9](#_Toc27489299)

[5.1 Sadržaj ponude: 9](#_Toc27489300)

[6 NAČIN DOSTAVE PONUDE 10](#_Toc27489301)

[7 DATUM, VRIJEME I MJESTO DOSTAVE PONUDE 11](#_Toc27489302)

[8 KRITERIJ ZA ODABIR PONUDE 11](#_Toc27489303)

[9 JEZIK I PISMO PONUDE 13](#_Toc27489304)

[10 ROK VALJANOSTI PONUDE 13](#_Toc27489305)

[11 JAMSTVA 13](#_Toc27489306)

[12 PREGLED I OCJENA PONUDA 14](#_Toc27489307)

[13 POJAŠNJENJE I UPOTPUNJAVANJE 14](#_Toc27489308)

[14 ODLUKA O ODABIRU ILI PONIŠTENJU 14](#_Toc27489309)

[14. OSTALE ODREDBE 16](#_Toc27489310)

[14.1. Podizvoditelji: 16](#_Toc27489311)

[14.2. Zajednica ponuditelja 16](#_Toc27489312)

[14.3. Rok, način i uvjeti plaćanja: 16](#_Toc27489313)

[15. PREDSTAVKA 17](#_Toc27489314)

# OPĆI PODACI

## Podaci o Naručitelju (NOJN):

Naručitelj: ZAG, obrt za trgovinu i usluge, vl. Angelina Gudelj

Adresa: Kralja Zvonimira 28, 21260 Imotski

OIB: 15330439545

Telefon: + 385 99 402 6944

E-pošta: zagimotski@gmail.com

Kontakt osoba naručitelja: Zdravko Gudelj

Telefon: +385 99 862 0269

Elektronička pošta: zagimotski@gmail.com

* 1. **Javno nadmetanje se provodi temeljem:**

Prilog 4. Pravila o provedbi postupaka nabave za neobveznike Zakona o javnoj nabavi.

* 1. **Popis gospodarskih subjekata s kojima je Naručitelj u sukobu interesa**

**temeljen na načelu izbjegavanja sukoba interesa kako je definirano Postupcima nabave:**

Ne postoje gospodarski subjekti s kojima je Naručitelj u sukobu interesa u smislu točke 1.2. Pravilnika o provedbi postupaka nabava za neobveznike Zakona o javnoj nabavi.

*Sukob interesa predstavlja situaciju nepristranog i objektivnog obavljanja funkcija i izvršavanje zadataka osobe uključene u postupak javnog nadmetanja zbog jedne od sljedećih situacija srodstva po krvi u ravnoj liniji, u pobočnoj liniji do četvrtog stupnja zaključno, bračni drug ili srodnik po tazbini do drugog stupnja zaključno, i po prestanku braka, u odnosu skrbnika, posvojitelja ili posvojenika, u bliskom osobnom odnosu, u gospodarskom ili drugom poslovnom odnosu, zbog političkog ili drugog uvjerenja, te drugog utvrđenog zajedničkog interesa s Korisnikom.*

* 1. **Vrsta postupka nabave i vrsta ugovora:**

Provodi se postupak nabave s obveznom objavom (Poziv na dostavu ponuda), s namjerom sklapanja ugovora o nabavi roba.

Nabava nije podijeljena na grupe.

**1.5. Evidencijski broj nabave:**

KK.03.2.1.19.0723-1

**1.6 Procijenjena vrijednost nabave:**

Procijenjena vrijednost nabave bez PDV-a: 308.448,00 HRK

**1.7.** **Objašnjenja i izmjene** **Poziva na dostavu ponuda**

1. Za vrijeme roka za dostavu ponuda gospodarski subjekti mogu zahtijevati dodatne informacije vezane za Poziv na dostavu ponuda, a Naručitelj će odgovor staviti na raspolaganje na istim mjestima (medijima) na kojima je objavljena Obavijest o nabavi i Poziv na dostavu ponuda bez otkrivanja identiteta gospodarskog subjekta. Zahtjev je pravodoban ako je dostavljen najkasnije tijekom četvrtog (4) dana prije roka određenog za dostavu ponuda. Pod uvjetom da je zahtjev dostavljen pravodobno, naručitelj je obvezan dostaviti odgovor, dodatne informacije i objašnjenja bez odgode, a najkasnije tijekom drugog (2) dana prije roka određenog za dostavu ponuda.
2. Ako Naručitelj za vrijeme roka za dostavu ponuda mijenja dokumentaciju Poziva, osigurat će dostupnost izmjena svim zainteresiranim gospodarskim subjektima na istim mjestima (medijima) na kojima je objavljena osnovna Obavijest o nabavi i Poziv na dostavu ponuda. Naručitelj će produljiti rok za dostavu ponude ako je rok za dostavu ponude kraći od 8 (osam) dana od dana objave izmjene.

# PODACI O PREDMETU NABAVE:

## Podaci o predmetu nabave, opisu i opsegu roba i usluga

**Predmet nabave** je nabava IKT opreme za obrt za trgovinu i usluge ZAG, Imotski.

**Opis predmeta nabave**

1. Predmet nabave je nabava roba u okviru provedbe projekta „Poboljšanje konkurentnosti i učinkovitosti obrta ZAG“ (br. KK.03.2.1.19.0723), koji se provodi u okviru Javnog poziva „Poboljšanje konkurentnosti i učinkovitosti MSP-a kroz informacijske i komunikacijske tehnologije (IKT)-2“ (ref.br.KK.03.2.1.19.). Predmet nabave nije podijeljen u grupe.

Predmet nabave su sljedeće stavke:

1. UV LED printer, količina: 1
2. Tintni pisač širokog formata sa rezačem minimalno 160cm do 200cm, količina: 1
3. Edukacija djelatnika za rad sa strojevima pod 1) i 2).

Gospodarski subjekt u Troškovniku uz ponuđeni proizvod upisuje poveznicu na online katalog/prospekt/tehnički opis ponuđenog proizvoda, ili katalog/prospekt/tehnički opis dostavlja kao prilog Troškovniku, kao dokaz zadovoljenja propisane tehničke specifikacije.

## Tehničke specifikacije

Tehničke specifikacije dostupne su u **prilogu IV**. ovog Poziva.

Za sve proizvođače, tipove proizvoda, standarde ili norme ako su navedeni u tehničkim specifikacijama i/ili troškovniku primjenjuje se uvjet „ili jednakovrijedno“.

## Oznaka grupa predmeta nabave:

Predmet nabave nije podijeljen na grupe nabave.

## Troškovnik i količina predmeta nabave

Troškovnik se nalazi u Prilogu V. te čini sastavni dio ovog Poziva na dostavu ponuda. U ponudi moraju biti ponuđene sve stavke na način kako je to definirano u troškovniku. Ponuditelj je u Troškovniku dužan ponuditi, tj. upisati jediničnu cijenu za svaku stavku i ukupnu cijenu bez poreza na dodanu vrijednost (PDV-a) i sa PDV-om.

Količina predmeta nabave je definirana u troškovniku. Količina je točna.

## Mjesto isporuke:

Isporuka će se obavljati na adresi Naručitelja.

## Rok isporuke:

Rok isporuke može iznositi maksimalno **30 dana** od potpisa Ugovora o nabavi. Trajanje Ugovora može biti izmijenjeno samo uz pisanu suglasnost obje ugovorne strane, uslijed nastupa više sile ili uslijed pisanog zahtjeva Izvršitelja/Naručitelja s razlozima produženja i pisanog odobrenja Naručitelja/Izvršitelja, o čemu će biti sklopljen Dodatak ugovora o nabavi kojim će se regulirati novi dogovoreni rok za isporuku predmeta nabave.

# OBAVEZNI RAZLOZI ISKLJUČENJA PONUDITELJA

**3.1.** Naručitelj je obvezan isključiti gospodarski subjekt iz postupka ukoliko:

**3.1.1.** je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za sljedeća kaznena djela:

- sudjelovanje u zločinačkoj organizaciji,

- korupciju,

- prijevaru,

- terorizam ili kaznena djela povezana s terorističkim aktivnostima,

- pranje novca ili financiranja terorizma,

- dječji rad ili druge oblike trgovanja ljudima.

**3.1.2.** je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 3.1.1. ovog Poziva i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. Točaka od (a) do (f) Direktive 2014/24/EU.

**3.1.3.** Gospodarski subjekt nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili

2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj,

osim ako mu prema posebnom propisu plaćanje obveza nije dopušteno ili mu je odobrena odgoda plaćanja.

**3.2.** Ostali razlozi za isključenje gospodarskog subjekta

Naručitelj će isključiti gospodarskog subjekta iz postupka nabave ukoliko:

**3.2.1.** je nad gospodarskim subjektom otvoren stečajni postupak, ako je nesposoban za plaćanje ili prezadužen, ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima.

**3.2.2.** je u posljednje dvije godine do početka postupka nabave učinio težak profesionalni propust koji Naručitelj može dokazati na bilo koji način;

**3.2.3.** se sukob interesa ne može ukloniti izuzimanjem određenog člana/ova Odbora za nabavu iz Odbora za nabavu.

Dokaz: U svrhu dokazivanja nepostojanja razloga za isključenje iz točaka 3.1. i 3.2. ovog Poziva gospodarski subjekt u ponudi dostavlja **Izjavu o nepostojanju razloga isključenja** koja je Prilog II ovog Poziva. Izjavu daje osoba po zakonu ovlaštena za zastupanje gospodarskog subjekta. Izjavu nije potrebno ovjeravati kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta.

Uz Prilog II, kao dokaz za nepostojanje razloga isključenja iz točke 3.1.3. Ponuditelj dostavlja **Potvrdu Porezne uprave** o stanju duga koja ne smije biti starija od 30 dana računajući od dana objave ovog poziva, ili drugog nadležnog tijela države poslovnog nastana gospodarskog subjekta, ako se ne izdaje potvrda Porezne uprave, ili izjavom davatelja s ovjerenim potpisomkod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin. Iz navedenog dokaza mora biti razvidno da je gospodarski subjekt ispunio obvezu plaćanja dospjelih poreznih obveza i obveza za mirovinsko i zdravstvenog osiguranje, odnosno da mu je, sukladno posebnim propisima, odobrena odgoda plaćanja.

Naručitelj zadržava pravo u svakom trenutku do donošenja Odluke o odabiru pozvati

gospodarskog subjekta na dostavu dodatne dokumentacije (potvrda, izvoda, i sl.) za potrebe utvrđivanja nepostojanja razloga za isključenje iz točaka 3.1. i 3.2. ovog Poziva, ako se takvi dokumenti izdaju u državi poslovnog nastana gospodarskog subjekta te ih on može ishoditi. Ukoliko se takvi dokumenti ne izdaju ili ne sadrže sve okolnosti oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, odgovarajućom izjavom osobe koja je po zakonu ovlaštena za zastupanje gospodarskog subjekta s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta.

Ponuditelj mora razloge isključivanja iz točke 3.1. i 3.2. dokazati i u odnosu na članove zajednice ponuditelja i/ili podizvoditelje. Ukoliko neki od razloga isključenja postoji kod podizvoditelja, Naručitelj u postupku pregleda ocjene ponuda ili prijava mora zahtijevati da gospodarski subjekt zamijeni podizvoditelja kod kojeg postoji neki od razloga za isključenje.

# UVJETI I DOKAZI KVALIFIKACIJE PONUDITELJA:

## Pravna i poslovna sposobnost

Ponuditelj je dužan u svojoj ponudi priložiti dokaze kojima dokazuje svoju pravnu i poslovnu sposobnost. Dokazi sposobnosti moraju biti na hrvatskom jeziku i latiničnom pismu.

Ukoliko je ponuditelj registriran izvan Republike Hrvatske, ili je izvorni dokaz sposobnosti na stranom jeziku, uz prilaganje dokaza o sposobnosti na stranom jeziku, ponuditelj je dužan uz dokument priložiti i prijevod na hrvatskom jeziku.

Ponuditelj mora u postupku javnog nadmetanja dokazati svoj **upis u sudski, obrtni, strukovni ili drugi odgovarajući registar** države sjedišta gospodarskog subjekta.

Upis u registar dokazuje s navedenim izvodom, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu ovjerenu s ovjerom potpisa kod nadležnog tijela.

U slučaju zajednice Ponuditelja ili podizvoditelja, dokazi se dostavljaju i utvrđuju okolnosti iz ovog poglavlja za sve članove Zajednice ponuditelja pojedinačno i za sve podizvoditelje pojedinačno.

## Tehnička i stručna sposobnost

Ponuditelj mora dokazati tehničku sposobnost dostavom **popisa značajnijih ugovora o isporuci roba istih ili sličnih predmetu nabave,** izvršenih u godini u kojoj je započeo postupak javnog nadmetanja (2020.) i tijekom najviše **tri (3) godine** koje prethode toj godini (2017., 2018., 2019.), za predmet nabave s **iznosom i datumom izvršenja,** **te nazivom druge ugovorne strane**. Zbrojna vrijednost najviše dva ugovora bez PDV-a mora biti jednaka ili veća procijenjenoj vrijednosti predmeta nabave.

Obrazac popisa značajnih ugovora je sastavni dio ovog Poziva na dostavu ponuda - **Prilog III- Dio A,** a ovlaštena osoba za zastupanje ponuditelja potpisuje i pečatom ovjerava popis značajnijih ugovora o isporuci roba. **Popis treba sadržavati minimalno 1 (jedan), a 2 (dva) ugovora o isporuci.**

Naručitelj može zatražiti potvrde druge ugovorne strane o uredno ispunjenim ugovorima. Ukoliko ponuditelj u zadanom roku ne dostavi zatraženu nadopunu, smatrat će se da je odustao od ponude.

## Financijska sposobnost

Svaki ponuditelj mora dokazati **da nije bio u blokadi u prethodnih 6 (šest) mjeseci** računajući do dana početka postupka javnog nadmetanja dostavom **BON2 ili SOL2** ne starijeg od 30 dana od dana početka postupka javne nabave. Datum do kojeg se računa razdoblje od prethodnih 6 mjeseci može biti bilo koji datum nakon početka postupka javne nabave uključujući i sam datum početka postupka. Ovim dokazom ponuditelj dokazuje da je solventan te da će pravovremeno podmirivati sve obveze koje će imati zbog ove nabave.

Ukoliko se u državi nastana ponuditelja ne izdaje BON2 / SOL2, ponuditelj treba priložiti potvrdu kojom dokazuje broj dana blokade računa u posljednjih 6 (šest) mjeseci poslovanja.

Članovi zajednice ponuditelja ili podizvoditelji zasebno dokazuju da nisu bili u blokadi u proteklih 6 mjeseci.

## Zajedničke odredbe o Pozivu na dostavu ponuda:

Za dokazivanje uvjeta tehničke i stručne, te financijske sposobnosti, ponuditelj se može osloniti na sposobnost drugih subjekata, bez obzira na pravnu prirodu njihova međusobna odnosa. U tom slučaju ponuditelj mora dokazati Naručitelju da će imati na raspolaganju resurse nužne za izvršenje ugovora, primjerice, prihvaćanjem obveze drugih subjekata da će te resurse staviti na raspolaganje gospodarskom subjektu. Pod istim uvjetima, zajednica ponuditelja, može se osloniti na sposobnost članova zajednice ponuditelja ili drugih gospodarskih subjekata.

# PONUDA

## Sadržaj ponude:

Ponuda mora sadržavati:

* Popunjeni Ponudbeni list (Prilog I)
* Izjava o nepostojanju razloga isključenja (Prilog II),
* Potvrda Porezne uprave ili drugi odgovarajući dokument ako se radi o ponuditelju s nastanom u stranoj državi
* Izvadak iz sudskog (trgovačkog), strukovnog, obrtnog ili drugog odgovarajućeg registra,
* Izjava o tehničkoj i stručnoj sposobnosti (Prilog III),
* BON2/SOL2 ili drugi odgovarajući dokument ako se radi o ponuditelju s nastanom u stranoj državi,
* Troškovnik (Prilog V)
* Prilog Troškovniku – katalog/prospekt/tehnički opis ponuđenih strojeva (ukoliko u Troškovniku nije upisana poveznica na online katalog/prospekt/tehnički opis)
* Jamstvo za ozbiljnost ponude

Ponuda mora biti izrađena u papirnatom i elektronskom obliku (CD/DVD). Ponuda u papirnatom obliku mora biti otisnuta ili pisana neizbrisivom tintom, a predaje se u izvorniku. Predaje se jedan original ponude. Ponuda u elektronskom obliku mora biti istovjetna ponudi u papirnatom obliku, odnosno mora sadržavati sve njene dijelove, u skladu s Pozivom na dostavom ponuda.

Ponuda u papirnatom obliku mora biti **uvezana u cjelinu** na način da se onemogući naknadno vađenje ili umetanje listova ili dijelova ponude, te mora biti **ostraničena**.

Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova. Ako je ponuda izrađena u dva ili više dijelova, svaki dio se uvezuje na način da se onemogući naknadno vađenje ili umetanje listova.

Cijena ponude izražava se u kunama. Cijena ponude je nepromjenjiva tijekom trajanja ugovora o nabavi. U cijenu ponude bez poreza na dodanu vrijednost moraju biti uračunati svi troškovi i popusti.

Pri izradi ponude ponuditelj se mora pridržavati zahtjeva i uvjeta iz Poziva na dostavu ponuda te ne smije mijenjati i nadopunjavati tekst Poziva na dostavu ponuda. Sve troškove izrade ponude snose ponuditelji. Ponuditelji nemaju pravo na bilo kakvu nadoknadu troškova izrade ponude.

# NAČIN DOSTAVE PONUDE

1. Ponuda se dostavlja na adresu Naručitelja, kako slijedi:

Zatvorenu omotnicu sa svim dijelovima ponude ponuditelj predaje neposredno ili preporučenom poštanskom pošiljkom na adresu Naručitelja – ZAG, obrt za trgovinu i usluge, vl. Angelina Gudelj, Kralja Zvonimira 28, 21260 Imotski, na kojoj mora biti naznačeno:

- na prednjoj strani omotnice:

Naručitelj (NOJN): **ZAG, obrt za trgovinu i usluge, vl. Angelina Gudelj**

Adresa dostave ponude: **Kralja Zvonimira 28, 21260 Imotski**

Evidencijski broj nadmetanja: **KK.03.2.1.19.0723-1**

Predmet nabave: **Nabava IKT opreme**

* **„NE OTVARAJ“**

- na poleđini:

**Naziv i adresa ponuditelja**

1. Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude. Ako omotnica nije označena u skladu sa zahtjevima iz ovog Poziva na dostavu ponuda, Naručitelj ne preuzima nikakvu odgovornost u slučaju gubitka ili preranog otvaranja ponude.
2. Alternativne ponude nisu dopuštene.
3. Ponuditelj može do isteka roka za dostavu ponuda dostaviti izmjenu i/ili dopunu

ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. U tom se slučaju vremenom zaprimanja smatra dostava posljednje verzije izmjene ponude.

1. Ponuditelj može do isteka roka za dostavu ponude pisanom izjavom odustati od

svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

# DATUM, VRIJEME I MJESTO DOSTAVE PONUDE

Ponuda mora biti zaprimljena od strane Naručitelja, na adresi iz točke 6.1. ovog Poziva na dostavu Ponuda, najkasnije do **10/03/2020 do 23:59** sati po lokalnom vremenu.

Otvaranje ponuda održati će se **11/03/2020 u 12:00** sati na adresi: **Kralja Zvonimira 28, 21260 Imotski**, po redoslijedu zaprimanja ponuda.

Neće se održati javno otvaranje ponuda.

# KRITERIJ ZA ODABIR PONUDE

Kriterij za odabir ponude bit će **ekonomski najpovoljnija ponuda**.

U slučaju istog broja bodova, najpovoljnijom ponudom se smatra ona ponuda koja je zaprimljena ranije, prema upisniku o zaprimljenim ponudama.

**KRITERIJI ZA ODABIR NAJBOLJI OMJER CIJENE I KVALITETE I NJIHOV RELATIVNI ZNAČAJ:**

|  |  |  |
| --- | --- | --- |
| **Kriterij** | **Relativni značaj** | **Maksimalni broj bodova** |
| **CJENOVNI KRITERIJ:** |  |  |
| * Cijena ponude | **70%** | **70** |
| **NE CJENOVNI KRITERIJI:** |  |  |
| * Rok isporuke | **20%** | **20** |
| * Jamstveni rok za otklanjanje nedostataka | **10%** | **10** |
| **UKUPNO** | **100%** | **100** |

**OPIS KRITERIJA I NAČIN UTVRĐIVANJA BODOVNE VRIJEDNOSTI:**

**Formula za izračun: B = C + R + J**

B = ukupan broj bodova

C = broj bodova koji je ponuda dobila za ponuđenu cijenu

R= broj bodova za rok isporuke

J = broj bodova za jamstveni rok za otklanjanje nedostataka

**CJENOVNI KRITERIJ**

Naručitelj kao jedan od kriterija određuje cijenu ponude.

Maksimalni broj bodova koji ponuditelj može dobiti prema ovom kriteriju je **70**. Onaj ponuditelj koji dostavi ponudu sa najnižom cijenom dobit će maksimalni broj bodova.

Ovisno o najnižoj cijeni ponude, ostale ponude će dobiti manji broj bodova, sukladno sljedećoj formuli:

**C=Cm/Cn\*70**

C= broj bodova koji je ponuda dobila za ponuđenu cijenu (zaokruženo na cijeli broj)

Cm = najniža ponuđena cijena u postupku javnog nadmetanja

Cn = cijena ponude koja je predmet ocjene

**70** = maksimalni broj bodova

**NECJENOVNI KRITERIJ:**

**ROK ISPORUKE**

Maksimalni rok isporuke predmeta nabave je 30 dana. Rok isporuke predmeta nabave navodi se u ponudbenom listu.

Ponuditelj može ponuditi i kraće trajanje roka za isporuku predmeta nabave i za to ostvariti bodove kako je prikazano u tablici:

|  |  |
| --- | --- |
| **Rok isporuke** | **Bodovi** |
| 25-29 dana | 5 |
| 20-25 dana | 10 |
| 15-20 dana | 15 |
| 1 - 15 dana | 20 |

**Po ovom kriteriju Ponuditelj može ostvariti najviše 20 bodova.**

**JAMSTVENI ROK**

Minimalno trajanje jamstvenog roka za otklanjanje nedostataka je 12 mjeseci. Ponuda ponuditelja koji je ponudio jamstveni rok na isporučenu opremu kraći od 12 mjeseci će se odbiti. Jamstveni rok za otklanjanje nedostataka navodi se u ponudbenom listu.

Ponuditelj može ponuditi i dulje trajanje jamstva za otklanjanje nedostataka i za to ostvariti bodove kako je prikazano u tablici:

|  |  |
| --- | --- |
| **Jamstveni rok za otklanjanje nedostataka** | **Bodovi** |
| 13 - 18 mjeseci | 5 |
| 19 mjeseci i više | 10 |

**Po ovom kriteriju Ponuditelj može ostvariti najviše 10 bodova.**

# JEZIK I PISMO PONUDE

Ponude se u cijelosti podnose na hrvatskom jeziku i latiničnom pismu.

# ROK VALJANOSTI PONUDE

Rok valjanosti ponude mora biti **najmanje 40 (četrdeset) dana** **od krajnjeg roka za dostavu ponuda**. Ponude sa kraćim rokom bit će odbijene.

# JAMSTVA

Ponuditelj je obvezan uz ponudu predati jamstvo za ozbiljnost ponude u obliku:

1. bankovne garancije banke, s klauzulom „plativo na prvi pisani poziv korisnika garancije“ i „bez prava prigovora“ u iznosu od 5.000,00 HRK,
2. ili u obliku bjanko zadužnice (sukladno Pravilniku o izmjenama i dopunama Pravilnika o obliku i sadržaju zadužnice, NN br. 115/12, 82/1) koja mora sadržavati javnobilježničku ovjeru, podatke o dužniku (naziv tvrtke ili skraćena tvrtka, naziv za pravne osobe, odnosno ime i prezime za fizičke osobe; sjedište, odnosno mjesto i adresa i osobni identifikacijski broj (OIB), mjesto i datum izdavanja, te vrijediti na iznos do 5.000,00 kn.

Ponuditelj je obvezan uz ponudu predati jamstvo za ozbiljnost ponude, s rokom valjanosti minimalno jednakim roku valjanosti ponude.

1. Kao jamstvo iz ove točke, ponuditelj može dati novčani polog u iznosu od 5.000,00 HRK na poslovni račun ZAG, obrt za trgovinu i usluge, vl. Angelina Gudelj, IBAN: HR0623600001502637350, OIB (OIB ponuditelja), opis plaćanja: „Jamstvo za ozbiljnost ponude, za postupak javne nabave“.

Jamstvo za ozbiljnost ponude dostavlja se u izvorniku i u neovjerenoj preslici. Izvornik se dostavlja u zatvorenoj plastičnoj foliji i čini sastavni dio ponude uvezane u cjelinu. Jamstvo ne smije biti ni na koji način oštećeno (bušenjem, klamanjem i sl.), a što se ne odnosi na uvezivanje od strane javnog bilježnika. **Presliku jamstva potrebno je uvezati u ponudu kao i ostale stranice ponude.**

U ponudi se mora dostaviti dokaz o jamstvu za ozbiljnost ponude (bankovna garancija, bjanko zadužnica ili izvadak o uplaćenom novčanom pologu, preslika uplatnice)koji se prilaže/uvezuje u ponudu i nedostatak takva dokaza je neotklonjiv nedostatak ponude.

Naručitelj je ovlašten naplatiti jamstvo za ozbiljnost ponude ukoliko ponuditelj:

- odustane od svoje ponude u roku njezine valjanosti,

- dostavi neistinite podatke,

- ne dostavi izvornike ili ovjerene preslike ukoliko isti budu od njega zatraženi,

- odbije potpisati ugovor o javnoj nabavi.

Jamstvo za ozbiljnost ponude Naručitelj je obvezan vratiti ponuditeljima neposredno nakon završetka postupka nabave koji završava dostavom Odluke o odabiru i potpisom ugovora, odnosno, Odluke o neprihvaćanju, ako jamstvo za ozbiljnost ponude ne bude naplaćeno.

Naručitelj može isključiti iz nadmetanja sve ponuditelje koji ne dostave zatraženo jamstvo odnosno sve ponude koje sadrže jamstvo koje nije valjano i nije u skladu s navodima u ovom Pozivu na dostavu ponuda.

# PREGLED I OCJENA PONUDA

Odbor za nabavu nakon isteka roka za dostavu ponuda pregledava i ocjenjuje sadržaj podnesenih ponuda u odnosu na uvjete iz Poziva na dostavu ponuda.

U postupku pregleda i ocjene ponuda Naručitelj vrši:

- provjeru formalne sukladnosti

- procjenu postojanja razloga isključenja i ispunjenja uvjeta kvalifikacije

- procjenu tehničke i materijalne sukladnosti

- evaluaciju ponuda na temelju prethodno objavljenih kriterija za odabir (ekonomski najpovoljnija ponuda).

# POJAŠNJENJE I UPOTPUNJAVANJE

Ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, Naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku ne kraćem od 5 (pet) dana. Navedeno postupanje ne smije dovesti do pregovaranja u vezi s kriterijem za odabir ponude ili ponuđenim predmetom nabave.

Ukoliko ponuditelji ne dostave tražene dokumente, naručitelj će smatrati da su odustali od svoje ponude, odnosno ukoliko ne dostave dokumente čija je dostava predviđena u određenom roku od potpisa ugovora, naručitelj ima pravo raskinuti ugovor.

# ODLUKA O ODABIRU ILI PONIŠTENJU

* 1. Naručitelj (NOJN) će na temelju rezultata pregleda i ocjene ponuda odbiti:
* ponudu koja je stigla nakon roka za dostavu,
* ponudu koja je na drugom jeziku nego je navedeno u OoN (Obavijest o nabavi) i Pozivu na dostavu ponuda,
* ponudu ponuditelja koji nije dokazao uvjete kvalifikacije u skladu s Pozivom na dostavu ponuda,
* ponudu koja nije cjelovita te je nije moguće upotpuniti tj. ne sadrži sve elemente navedene u članku 5. ovog dokumenta te koju nije moguće u razumnom roku, ne kraćem od 5 kalendarskih dana, upotpuniti nužnim podacima ili dokumentacijom koja nedostaje u skladu s načelima jednakog tretmana i transparentnosti ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,
* ponudu koja je suprotna odredbama Poziva na dostavu ponuda,
* ponudu u kojoj cijena nije iskazana u apsolutnom iznosu,
* ponudu u kojoj pojašnjenjem ili upotpunjavanjem sukladno ovom Pozivu na dostavu ponuda nije uklonjena pogreška, nedostatak ili nejasnoća,
* ponudu koja ne ispunjava obvezne tehničke specifikacije određene u Pozivu na dostavu ponuda,
* ponudu za koju ponuditelj nije pisanim putem prihvatio ispravak računske pogreške,
* ponude ponuditelja koji je dostavio dvije ili više ponuda u kojima je ponuditelj i/ili član zajednice ponuditelja,
* ponudu koja sadrži štetne odredbe.
* Naručitelj može odbiti ponudu s neuobičajeno niskom cijenom ako ponuditelj unutar postavljenog roka nije dao zatraženo objašnjenje neuobičajeno niske cijene ili njegovo objašnjenje nije prihvatljivo

13.2. Naručitelj donosi odluku o odabiru najbolje ponude koja će minimalno sadržavati

naziv i adresu odabranog ponuditelja, ukupnu vrijednost odabrane ponude, sa i bez PDV-a te datum donošenja i potpis odgovorne osobe.

Rok za donošenje Odluke o odabiru iznosi najkasnije **četrdeset (40) kalendarskih dana** od dana isteka roka za dostavu ponuda.

13.3. Naručitelj će poništiti postupak nabave ako:

- nije pristigla niti jedna ponuda;

- nije zaprimio niti jednu valjanu ponudu.

13.4 Naručitelj može poništiti postupak nabave ako:

* je cijena najpovoljnije ponude veća od osiguranih sredstava za nabavu;
* se tijekom postupka utvrdi da je Poziv na dostavu ponuda manjkav te kao takva ne omogućava učinkovito sklapanje ugovora (primjerice, u pozivu su navedene pogrešne količine predmeta nabave);
* su nastale značajne nove okolnosti vezane uz projekt za koji se provodi nabava.

13.5 U slučaju poništenja postupka nabave, Naručitelj donosi Odluku o poništenju u kojoj će minimalno navesti predmet nabave za kojeg se donosi odluka o poništenju, obrazloženje razloga poništenja, rok u kojem će pokrenuti novi postupak za isti ili sličan predmet nabave, ako je primjenjivo te datum donošenja i potpis odgovorne osobe.

* 1. Naručitelj će sve ponuditelje i kandidate obavijestiti o konačnom odabiru, i to

dostavom Odluke o odabiru najbolje ponude ili Odluke o poništenju objavom na istoj web stranici na kojoj je objavljen Poziv na dostavu ponuda).

13.7. Istodobno s Odlukom o odabiru ili Odlukom o poništenju Naručitelj će zasebno

dostaviti zasebno svakom pojedinom:

- neuspješnom ponuditelju: obavijest o razlozima za njegovo isključenje ili odbijanje njegove ponude;

- ponuditelju koji je dostavio prihvatljivu ponudu: obavijest o svojstvima i relativnim prednostima odabrane ponude u odnosu na njegovu ponudu.

# OSTALE ODREDBE

## Podizvoditelji:

Ako ponuditelj namjerava dati dio ugovora o nabavi u podugovor jednom ili više podizvoditelja, dužan je u ponudi (Prilog I – Ponudbeni list u dijelu Podaci o podizvoditeljima) navesti sljedeće podatke:

* naziv ili tvrtku, sjedište, OIB, (ili nacionalni identifikacijski broj prema zemlji sjedišta gospodarskog subjekta, ako je primjenjivo), IBAN/broj računa podizvoditelja,
* predmet, količinu, vrijednost podugovora i postotni dio ugovora o nabavi koji se daje u podugovor.

Ako ponuditelj ne dostavi podatke o podizvoditelju, smatra se da će cjelokupni predmet nabave izvršiti samostalno.

Sudjelovanje podizvoditelja ne utječe na odgovornost Ponuditelja za izvršenje ugovora o nabavi.

Naručitelj je obvezan neposredno plaćati podizvoditelju za dio ugovora koji je isti izvršio.

Odabrani ponuditelj mora svom računu ili situaciji priložiti račune ili situacije svojih podizvoditelja koje je prethodno potvrdio.

## Zajednica ponuditelja

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Odgovornost ponuditelja iz zajednice ponuditelja je solidarna.

Ponuda zajednice ponuditelja mora sadržavati podatke o svakom članu zajednice ponuditelja, kako je određeno u ponudbenom listu, uz obveznu naznaku člana zajednice ponuditelja broj 1 koji će se nazivati „Ponuditelj“ i bit će ovlašten za komunikaciju s naručiteljem.

Uvjeti kvalifikacije za članove zajednice ponuditelja dokazuju se u skladu s točkom 4 ovog Poziva na dostavu ponuda.

U zajedničkoj ponudi mora biti navedeno koji će dio ugovora o nabavi (predmet, količina, vrijednost i postotni dio) izvršavati pojedini član zajednice ponuditelja.

Naručitelj neposredno plaća svakom članu zajednice ponuditelja za onaj dio ugovora o nabavi koji je on izvršio, osim ako zajednica ponuditelja ne odredi drugačije.

## Rok, način i uvjeti plaćanja:

Nije predviđeno plaćanje predujma.

Rok plaćanja je 30 dana od dana kada je naručitelj zaprimio račun.

## PREDSTAVKA

Svaki ponuditelj može podnijeti predstavku ako smatra da je njegova ponuda trebala biti odabrana kao najbolja, ali je to onemogućeno zbog postupanja Naručitelja protivno odredbama ovog Poziva na dostavu ponuda zbog kojeg je:

* neopravdano isključen iz postupka nabave,
* njegova ponuda neopravdano odbijena, ili
* evaluacija ponude protivna uvjetima i kriterijima Poziva na dostavu ponuda.

Predstavka se podnosi u pisanom obliku u roku 8 dana od dana primitka Odluke o odabiru ili Odluke o poništenju i obavijesti iz točke 13.6 ovog Poziva na dostavu ponuda Posredničkom tijelu razine 2 (PT2) na adresu:

*Hrvatska agencija za malo gospodarstvo, inovacije i investicije*

*Ksaver 208*

*10000 Zagreb, Hrvatska*

Podnositelj mora presliku predstavke dostaviti i Naručitelju istovremeno sa slanjem predstavke PT2.

Podnositelj mora u predstavci obrazložiti svoje navode.

Podnošenje predstavke ne zaustavlja sklapanje ugovora o nabavi.

Podnositelj predstavke koji je pretrpio štetu zbog povreda Postupaka nabave ima mogućnost naknade štete pred nadležnim sudom prema općim propisima o naknadi štete.